CELEX: 32009R0574
Language: el
Date: 2009-06-30 00:00:00
Title: Κανονισμός (ΕΚ) αριθ. 574/2009 της Επιτροπής, της 30ής Ιουνίου 2009 , για την 108η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

2.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/7
            
         
      ΚΑΝΟΝΙΣΜΌΣ (ΕΚ) αριθ. 574/2009 ΤΗΣ ΕΠΙΤΡΟΠΉΣ
   
   της 30ής Ιουνίου 2009
   για την 108η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου της 27ης Μαΐου 2002 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτο εδάφιο,
   Εκτιμώντας τα εξής:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 περιλαμβάνει κατάλογο των προσώπων, των ομάδων και των οντοτήτων που αφορά η δέσμευση κεφαλαίων και άλλων οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 18 Ιουνίου 2009, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των φυσικών και νομικών προσώπων, των ομάδων και των οντοτήτων στα οποία πρέπει να εφαρμοστεί η δέσμευση κεφαλαίων και άλλων οικονομικών πόρων, με την προσθήκη ενός φυσικού προσώπου στον κατάλογο, δεδομένου ότι υπάρχουν πληροφορίες σχετικά με τη σύνδεσή του με την Αλ Κάιντα. Η επιτροπή κυρώσεων κοινοποίησε την αιτιολόγηση της εν λόγω απόφασης εγγραφής στον κατάλογο.
            
         
               (3)
            
            
               Το παράρτημα Ι πρέπει, επομένως, να τροποποιηθεί ανάλογα.
            
         
               (4)
            
            
               Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως.
            
         
               (5)
            
            
               Η Επιτροπή θα κοινοποιήσει στο ενδιαφερόμενο πρόσωπο τους λόγους στους οποίους βασίζεται ο παρών κανονισμός, θα του δώσει την ευκαιρία να διατυπώσει παρατηρήσεις σχετικά με τους λόγους αυτούς και θα επανεξετάσει τον παρόντα κανονισμό σε συνάρτηση με τις παρατηρήσεις και τις ενδεχομένες συμπληρωματικές πληροφορίες που είναι διαθέσιμες,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουνίου 2009.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Η ακόλουθη καταχώριση προστίθεται υπό τον τίτλο «Φυσικά πρόσωπα»:
      
         «Atilla Selek (γνωστός και ως Muaz). Διεύθυνση: Kauteräckerweg 5, 89077 Ulm, Γερμανία. Ημερομηνία γέννησης: 28.2.1985. Τόπος γέννησης: Ulm, Γερμανία. Ιθαγένεια: Γερμανός. Αριθμός διαβατηρίου: 7020142921 (γερμανικό διαβατήριο εκδοθέν στην Ulm, Γερμανία, ισχύει έως τις 3.12.2011). Αριθ. καταχώρησης στα εθνικά μητρώα: 702092811 (γερμανικό εθνικό δελτίο ταυτότητας (Bundespersonalausweis), εκδοθέν στην Ulm, Γερμανία, ισχύει έως τις 6.4.2010). Άλλες πληροφορίες: τον Μάιο 2009 κρατείτο στη Γερμανία από τις 20.11.2008. Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 18.6.2009.»